
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Утвърждавам: ………………..

                    (Щерьо Черногоров)

Изпълнителен директор на МИГ

П О К А Н А 

За Пети прием на проекти по Мярка 311 «Разнообразяване към неземеделски дейности” от Стратегия за местно развитие на СНЦ»МИГ-Карнобат» при спазване изискванията на заложените процедури в Стратегията за местно развитие и Наредба 30/11.08.2008г. за условията и реда за предоставяне на безвъзмездна финансова помощ по Мярка „ Разнообразяване към неземеделски дейности” по Програма за развитие на селските райони за периода 2007-2013г.
Схемата за безвъзмездна финансова помощ по Мярка 311 „ Разнообразяване към неземеделски дейности” се реализира с финансовата подкрепа на Европейския съюз, чрез Европейския земеделски фонд за развитие на селските райони в изпълнение на Стратегия за местно развитие на Местна инициативна група”Карнобат” .

СНЦ ”МИГ-Карнобат”, съгласно  Заповед № СМР-3/06.01.2014 г. на Изп. директор на МИГ Карнобат обявява Пета покана за набиране на заявления за подпомагане проекти по Мярка 311 ”Разнообразяване към неземеделски дейности” от Стратегия за местно развитие на СНЦ»МИГ-Карнобат» със следните параметри:

1. Период на прием на заявления за подпомагане по  Мярка 311 „ Разнообразяване към неземеделски дейности” с начална дата и час: 09.00ч. на 20.01.2014 г. и крайна дата и час: 17.00ч. на 25.02.2014 г. 

      2.Финансовата помощ за Пети прием е с обща стойност в размер на 96 404.21 лв., както и неусвоените средства по предходни периоди на прием.

3.Цели на мярката съгласно СМР:

( Насърчаване на разнообразяването към неземеделски дейности (дейности, които не включват производство, преработка и съхранение на земеделски продукти.);

( Насърчаване на създаването на възможности за заетост и на повишаване на доходите;

( Насърчаване развитието на интегриран туризъм на територията на „МИГ Карнобат”.
4.Основни изисквания, свързани с обявения прием на заявления:

Обхват на мярката 

Мярката ще се изпълнява на територията на МИГ Карнобат и съобразно разпоредбите на Наредба № 30 от 11.08.2008 г. за условията и реда за предоставяне на безвъзмездна финансова помощ по мярката.

             Кандидатите трябва да имат постоянен адрес – за физическите лица и седалище за едноличните търговци и юридическите лица, на територията на община Карнобат  

Допустими кандидати:

1. За подпомагане могат да кандидатстват еднолични търговци (ЕТ) и юридически лица (ЮЛ), които:

а.   са регистрирани по Търговския закон или Закона за кооперациите;

б.  са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските и/или като тютюнопроизводители по Закона за тютюна и тютюневите изделия;

в.  са микро-, малко или средно предприятие по смисъла на чл. 3 от Закона за малките и средните предприятия;

г.  имат приход минимум 50 % през предходната година на кандидатстването от земеделска дейност, преработка на земеделска продукция и/или услуги, директно свързани със земеделски дейности, вкл. от получена публична финансова помощ, директно свързана с извършването на тези дейности и услуги;

д.  са вписани в Търговския регистър към Агенцията по вписванията.

е.  за едноличните търговци, които не са регистрирани или са регистрирани през годината, предхождаща годината на кандидатстване, като земеделски производители по реда на Наредба № 3 от 1999 г. и/или като тютюнопроизводители, регистрирани по реда на Закона за тютюна и тютюневите изделия, се признават обстоятелствата по т. б. и г.
5. Допустими дейности за финансиране:

Съгласно Наредба № 30 от 11.08.2008 г. за условията и реда за предоставяне на безвъзмездна финансова помощ по мярка „Разнообразяване към неземеделски дейности” от ПРСР 2007-2013г., допустими за финансово подпомагане са следните разходи:

· изграждане и/или реконструкция или ремонт на сгради, и/или помещения и друга недвижима собственост; 

· закупуване на транспортни средства за неземеделски дейности, пряко свързани с дейността, включително чрез финансов лизинг;

· закупуване на машини, съоръжения и оборудване, включително и компютърен софтуер и специализирана техника до пазарната им стойност, включително чрез финансов лизинг;

· закупуване на коне за неземеделска дейност;

общи разходи:

а) свързани с консултации, хонорари за правни услуги, архитекти, инженери; 

б) разработване на продукти, разработване и въвеждане на системи за управление, разработване и разпространение на рекламни и информационни материали, придобиване на патентни права и лицензи, необходими за изготвяне и изпълнение на дейностите по проекта. 

Общи разходи за предпроектни проучвания, такси, хонорари за архитекти, инженери и консултанти (предмет на ограниченията за общи разходи, определени в раздел V на Наредба 30/11.08.2008 г.)

6. Финансови параметри за проектите:

-Максималният размер на инвестицията за един проект по тази мярка е левовата равностойност на  60 000 евро;
-Минималният размер на инвестицията за един проект по тази мярка е левовата равностойност на  5 000 евро;

7. Размер на финансовата помощ за всеки проект:
Финансовата помощ е в размер 70 % от одобрените разходи.

Финансовата помощ за проекти за производство и продажба на енергия от възобновяеми енергийни източници е в размер на 80 % от одобрените разходи.

Разликата между пълния размер на одобрените разходи и размера на финансовата помощ се осигурява от кандидата.

Участието на кандидата може да бъде само в парична форма.
8. Критерии за техническа оценка съгласно Стратегия за местно развитие:

             Кандидатите да отговарят на посочените изисквания за допустимост. Инвестициите да се извършват на територията на община Карнобат.

Сред проектите, отговарящи на критериите за допустимост приоритет ще се дава на:

· проекти за развитие на услуги; 

· проекти на новосъздадени микропредприятия (независими и регистрирани до една година преди кандидатстването); 

· проекти представени от жени и млади хора; 

· проекти представени от кандидати, които никога до сега не са били подпомагани от ЕС.

Критерии за оценка:

 Задължителни критерии - целите, дейностите и изискванията на мярката        (40 т.)

 Допълнителни критерии:

     (  Проекти за интегриран селски туризъм                                                               (15 т.)

   (  Проекти за възобновяеми енергийни източници                                                (15 т.)
     ( Проекти осигуряващи работни места и/или осигуряващи социално 

включване на представители от т.нар.уязвими групи                                                          (20 т.)
     ( Проекти с гарантирана устойчивост                                                                      (10 т.)
             9. Изискванията към кандидатите за подпомагане, допустимите разходи, процедурите за кандидатстване и реда за изплащане на финансовата помощ са публикувани в Насоките за кандидатстване към настоящата Покана за набиране на заявления, Наредба №30/11.08.2008г. г. за условията и реда за предоставяне на безвъзмездна финансова помощ по мярка „Разнообразяване към неземеделски дейности” по ПРСР за периода 2007-2013 г., както и в Стратегия за местно развитие на МИГ Карнобат.

              10. Заявленията за подпомагане се подават в офиса на МИГ от лицето, законно представляващо кандидата или по пощата с обратна разписка или чрез куриерска услуга с обратна разписка съгласно Насоките за кандидатстване към настоящата покана.

Необходимата за кандидатстване документация по мярката е публикувана на интернет страницата на МИГ”Карнобат” www.mig-karnobat.eu, информация и документи могат да бъдат получени и в офиса на МИГ-Карнобат всеки работен ден между 10.00ч. и 16.00ч.
Екипът на МИГ”Карнобат” ще предоставя консултации на потенциални кандидати по следните начини:

· устни консултации: в офиса на МИГ в следните дни:
- всеки вторник и четвъртък в офиса на МИГ от 09.00ч. до 17.00ч.

· писмени консултации: по зададен писмено въпрос на ел.поща на МИГ.
· Консултиране в населените места от територията на МИГ”Карнобат” по график, предварително обявен в публичното пространство, информационни източници и регионални медии.

Проектните предложения се подават на следния адрес: 

Гр.Карнобат, обл.Бургас, Ул.”Димитър Полянов” №2
Лица за контакт:

· Председател на УС на МИГ Карнобат: Кремена Събева:        тел: 0882 003 104
· Изпълнителен директор: инж.Щерьо Черногоров:    тел: 0889 688 815
· Експерт: Минка Димитрова   тел: 0889 080 818
Ел.поща:migkarnobat@mail.bg
   www.mig-karnobat.eu          
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














Настоящият документ е разработен от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗХ и ДФ”Земеделие-РА”

